Galatščina - Wikipedija, prosta enciklopedija

# Galatščina

### Iz Wikipedije, proste enciklopedije

Galatščina
Govorni predeli: | Galatija (Mala Azija)
Izumrtje jezika: | domnevno v 4. stol. n. št.
Rodovna razvrstitev: | indoevropski keltski celinski keltski galatščina
Jezikovni kodi
ISO 639-1 | -
ISO 639-2 | cel
ISO 639-3 | xga

Galatščina je izumrl keltski jezik, ki so ga v starem veku govorili Kelti v pokrajini Galatiji v Mali Aziji.

Galatija leži v osrednjem delu današnje Turčije, ime pa je dobila po keltskem ljudstvu Galcev. Kelti so namreč v 3. in 2. stoletju pr. n. št. prodrli čez Balkan, prečkali Helespont (današnje Dardanele) in se naselili v Mali Aziji.

Galatija v Mali Aziji

## [uredi] Značilnosti

Galatščina pripada podskupini celinskih keltskih jezikov. Izpričana je zgolj v obliki glos (citatnih besed) ter osebnih, krajevnih in etničnih imen, ki so jih dokumentirali klasični grški pisci in ki razodevajo keltski izvor: primera sta ime ljudstva Tectosages in krajevno ime Drunemeton (Russell 1995: 3).

Ker je jezikovno gradivo galatščine zapisano v grški pisavi in v delno helenizirani obliki, njegove glasoslovne in oblikoslovne poteze niso vselej jasne, prevladuje pa mnenje, da galatščina kaže podobne razvojne poteze kot galščina. Celo Sveti Hieronim v 4. stoletju poroča, da ga galatski jezik spominja na galsko narečje ljudstva Treverov v današnjem nemškem Porenju (Ball in Fife 1993: 4, 46-47).

## [uredi] Glej tudi

- galščina
- lepontščina
- keltiberščina

## [uredi] Viri

- Ball, Martin J. in Fife, James, eds. (1993). The Celtic Languages. London, New York: Routledge, 1993 (Paperback edition 2002). ISBN 0-415-01035-7.
- Russell, Paul (1995). An Introduction to the Celtic Languages. London, New York : Longman, 1995. ISBN 0-582-10082-8.

## [uredi] Zunanje povezave

v španščini:

- Linguae Imperii: Gálata
- Lengua Gálata Promotora Española de Lingüística.

Vzpostavljeno iz »http://sl.wikipedia.org../../../g/a/l/Galat%C5%A1%C4%8Dina.html«

Kategoriji: Izumrli jeziki | Keltski jeziki

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Aragonés
- Deutsch
- English
- Español
- Français
- Galego
- Italiano
- 日本語
- Nederlands
- Norsk (nynorsk)
- Polski
- Português
- 中文